Daily View – P.M. – บล.กสิกรไทย
บล.กสิกรไทย แนะเทคนิคบ่ายนี้
27 เม.ย. 2558

สรุปภาวะตลาดเช้า
          – SET Index แกว่งผันผวนในกรอบ 1,552-1,563 จุด ก่อนปิดภาคเช้าที่ระดับ 1,557.72 จุด +2.26 จุด (+0.15%) ด้วยมูลค่าการซื้อขายที่ 18,756.30 ลบ.
          – Most Positive Impact: PTT(+1.81จุด)/ DTAC (+1.44 จุด)/ SCC (+0.51จุด)         
          – Most Negative Impact:ADVANC(-0.94จุด)/ SCB (-0.54 จุด)/ KBANK (-0.51 จุด)
          จุดสังเกต: หุ้นใหญ่ในกลุ่ม Energy และ ICT เป็นกลุ่มหลักสนับสนุนตลาด ขณะที่กลุ่ม Bank ยังเป็นกลุ่มกดดันตลาด ภายหลังการรายงานผลการดำเนินงานไตรมาส 1/58 ออกมา NPL เพิ่มสูงขึ้น
 
เคาะกลยุทธ์ลงทุนบ่าย
แนวโน้มตลาดบ่าย
          – เคลื่อนไหวตามตลาดต่างประเทศ -SET Index ในช่วงบ่าย มีโอกาสแกว่งผันผวนไปตาม
          – ตลาดหุ้นต่างประเทศ ในกรอบ 1,545-1,565 จุด โดยประเด็นหนี้กรีซที่ยังไม่บรรลุข้อตกลงร่วมกันระหว่างกรีซกับกลุ่มยูโรโซน และดัชนีความเชื่อมั่นภาคอุตสาหกรรมของไทยที่ลดลงเป็นเดือนที่ 3 แตะ 87.7 ในเดือนมี.ค.58 จาก 88.9 ในเดือนก.พ.58 อาจสร้างแรงกดดันต่อการปรับขึ้นของตลาดหุ้นในช่วงบ่าย ขณะที่การอ่อนค่าของค่าเงินบาทเป็นปัจจัยบวกต่อหุ้นในกลุ่มส่งออก โดยเฉพาะ อิเล็กทรอนิกส์ (เราชอบ KCE SVI) (แนวต้าน: 1,565 และ 1,570 // แนวรับ: 1,550 และ 1,545) สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58(พ.ค.มิ.ย.) โดยประเมิน downside ที่ 1,440 จุด (ซึ่งอาจไม่ลึกถึงระดับดังกล่าว) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
          – หุ้นแนะนำภาคบ่าย: TISCO (คาดผลการดำเนินงานผ่านจุดต่ำสุดไปแล้วจากการตั้งสำรองที่น่าจะลดลงอย่างมีนัยสำคัญ) และ KCE (ได้ประโยชน์จากค่าบาทอ่อน + จับตลาดชิ้นส่วนอิเล็กทรอนิกส์ยานยนต์ที่มีการเติบโตเด่น)
          – Momentum Trading: TIPCO  (เป้า 10.00-11.00 คัท 8.80)
 
คำแนะนำ
          – กลยุทธ์: “ลุ้นฟื้นต่อเนื่องขึ้นทดสอบ 1,565-1,575 จุด” เราคาดตลาดจะยังฟื้นต่อเนื่องหลังทดสอบ 1,540+/- จุด ความไม่แน่นอนของผลประชุมกนง.ทำให้ในเชิงการเข้าซื้อเราแนะนำนักลงทุนเน้นหุ้นที่มี valuation ไม่แพง (อสังหาริมทรัพย์ และธนาคารจนาดกลาง) และเลือกหุ้นที่มีประเด็นลงทุนมากกว่าการเก็งเรื่องลดดอกเบี้ยที่เป็นปัจจัยระยะสั้นเพียงอย่างเดียว
 
Trading Idea
          – หุ้นอินโดนีเซียลงแรง: นักลงทุนกังวลเศรษฐกิจชะลอ อาจส่งผลกระทบต่อหุ้นที่มีบริษัทลูกหรือธุรกิจในประเทศดังกล่าว โดยเฉพาะที่เกี่ยวกับถ่านหิน
          – หุ้นเข้า SET50 (21 เม.ย.58): SET50 (+) BLA ITD SUPER TPIPLWHA / (-) BAY BJC KTIS SPALI VGI
          – หุ้นพลังงานที่น่าสนใจ:BCP TOP BANPU SGP 
          – หุ้นที่ต่างชาติซื้อสะสมช่วง 1 เดือนนี้ SIRI AP SPALI 
 
ประเด็นจับตา/ติดตาม
          – (+/-) ภาวะเงินทุนต่างชาติ -แม้ต่างชาติจะกลับมาซื้อตลาดหุ้นไทย และ Long สัญญา SET50 Index Futures แต่ด้วยค่าเงินบาทที่มีแนวโน้มอ่อนค่า ทำให้ยังมีโอกาสที่ต่างชาติจะชะลอการซื้อและกลับมาขายสุทธิ ซึ่งจะเป็นลบต่อตลาดหุ้นไทย